pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-​สถานการณ์ว่างงานของไทยดีขึ้นต่อเนื่อง สอดคล้องการฟื้นตัวของเศรษฐกิจ สำนักงานสถิติเผยข้อมูล ก.ค. 65 มีผู้ว่างงาน 5.14 แสนคนต่ำที่สุดนับแต่เกิดการแพร่ระบาดโควิด19
วันเสาร์ที่ 17 กันยายน 2565
​สถานการณ์ว่างงานของไทยดีขึ้นต่อเนื่อง สอดคล้องการฟื้นตัวของเศรษฐกิจ สํานักงานสถิติเผยข้อมูล ก.ค. 65 มีผู้ว่างงาน 5.14 แสนคนต่ําที่สุดนับแต่เกิดการแพร่ระบาดโควิด19
​สถานการณ์ว่างงานของไทยดีขึ้นต่อเนื่อง สอดคล้องการฟื้นตัวของเศรษฐกิจ สํานักงานสถิติเผยข้อมูล ก.ค. 65 มีผู้ว่างงาน 5.14 แสนคนต่ําที่สุดนับแต่เกิดการแพร่ระบาดโควิด19
วันที่ 17 กันยายน 2565 น.ส.ไตรศุลี ไตรสรณกุล รองโฆษกประจําสํานักนายกรัฐมนตรี กล่าวว่ารัฐบาลได้ติดตามสถานการณ์การมีงานทําและการว่างงานของกําลังแรงงานในประเทศโดยต่อเนื่องเพื่อประกอบการพิจารณาการดําเนินนโยบายและมีมาตรการที่เหมาะสม โดยพบว่าภาวะการมีงานทําและการว่างงานในภาพรวมยังคงดีขึ้นอย่างต่อเนื่องสอดคล้องกับภาวะเศรษฐกิจโดยรวมที่แต่ละภาคส่วนฟื้นตัวจากการแพร่ระบาดของโควิด19 ตามลําดับ
ทั้งนี้ สํานักงานสถิติแห่งชาติ ได้รายงานสถานการณ์ผู้มีงานทําล่าสุด ณ เดือน ก.ค. 65 ว่าจากประชาชนอายุ 15 ปีขึ้นไปทั้งหมด 58.64 ล้านคน ในจํานวนนี้เป็นผู้อยู่นอกกําลังแรงงาน 16.63 ล้านคน(เช่นอยู่ระหว่างการศึกษา หรือเป็นผู้พิการทุพพลภาพ) และอยู่ในกําลังแรงงาน 40.01 ล้านคน ซึ่งในกลุ่มนี้ เป็นผู้มีงานทํา 39.48 ล้านคน ว่างงาน 5.14 แสนคน และรอฤดูกาลอีก 2 หมื่นคน
น.ส.ไตรศุลี กล่าวว่า การว่างงานในเดือนก.ค. ที่ 5.14 แสนคน หรือร้อยละ 1.3 ของผู้อยู่ในกําลังแรงงาน ปรับตัวลดลงจาก 5.80 แสนคน หรือร้อยละ 1.4 ในเดือน มิ.ย.65 และนับเป็นจํานวนผู้ว่างงานและอัตราการว่างงานที่ต่ําที่สุดนับแต่เกิดการระบาดของโควิด-19 ซึ่งมีผู้ว่างงานสูงสุดที่ 8.70 แสนคน หรือร้อยละ 2.25 ในไตรมาสที่ 3/64
นอกจากนี้ เมื่อพิจารณาในรายละเอียดชั่วโมงทํางานของผู้มีงานทําต่อสัปดาห์ในเดือน ก.ค. ก็พบว่ามีชั่วโมงการทํางานที่ยาวนานขึ้น ซึ่งสะท้อนถึงแนวโน้มที่แรงงานจะมีรายได้จากการทํางานมากขึ้นด้วยโดยข้อมูลล่าสุดก็พบว่ากลุ่มผู้ทํางานตั้งแต่ 35-49 ชั่วโมงต่อสัปดาห์ มีจํานวน 26.80 ล้านคน เพิ่มขึ้นจาก 26.75 ล้านคนในเดือนมิ.ย. ขณะที่ผู้มีงานทํา 50 ชั่วโมงขึ้นไปต่อสัปดาห์มีจํานวน 7.01 ล้านคน เพิ่มจาก 6.52 ล้านคนในเดือนมิ.ย.65 สําหรับผู้ทํางานน้อยกว่า35 ชั่วโมงต่อสัปดาห์ มีจํานวน 5.67 ล้านคน ลดลงจาก 6.63 ล้านคนในเดือนมิ.ย.
“รัฐบาลไม่เพียงติดตามการฟื้นตัวของเศรษฐกิจแต่ได้ติดตามภาวะการมีงานทําหรือการว่างงานของประชาชนในภาพรวมเพื่อให้มั่นใจว่ามาตรการต่างๆ จากทุกหน่วยงาน เช่น การออกโครงการให้ผู้ประกอบการคงการจ้างงาน การมีมาตรการจ้างงานของหน่วยงานต่างๆ นั้นเกิดประสิทธิผลสูงสุดซึ่งขณะนี้ทั้งการฟื้นตัวของเศรษฐกิจการกลับมามีงานทําของประชาชนเป็นไปตามเป้าหมายของรัฐบาล” น.ส.ไตรศุลี กล่าว
........................
รัฐบาลไทย-ข่าวทำเนียบรัฐบาล-โฆษกรัฐบาลเผย นายกฯ ปรับโฉมภาคบริการราชการไทย เพิ่มรูปแบบ e-Service ติดต่อออนไลน์ สะดวก รวดเร็ว
วันเสาร์ที่ 22 ตุลาคม 2565
โฆษกรัฐบาลเผย นายกฯ ปรับโฉมภาคบริการราชการไทย เพิ่มรูปแบบ e-Service ติดต่อออนไลน์ สะดวก รวดเร็ว
โฆษกรัฐบาลเผย นายกฯ ปรับโฉมภาคบริการราชการไทย เพิ่มรูปแบบ e-Service ติดต่อออนไลน์ สะดวก รวดเร็ว  สอดคล้องเทคโนโลยี รองรับพฤติกรรมการดําเนินชีวิตของประชาชนในปัจจุบัน
วันนี้ 22 ต.ค. 65 นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม มุ่งมั่นขับเคลื่อนรัฐบาลสู่ระบบดิจิทัล ให้ส่วนราชการเตรียมความพร้อมให้บริการทางอิเล็กทรอนิกส์ เพิ่มช่องทางให้ประชาชนสามารถเข้าถึงบริการภาครัฐ ในรูปแบบ e-Service โดยประชาชนสามารถยื่นคําขออนุญาตโดยวิธีการอิเล็กทรอนิกส์ได้ ซึ่งเจ้าหน้าที่ของรัฐที่เกี่ยวข้องจะปฏิเสธไม่รับการขออนุญาตไม่ได้
ทั้งนี้ พระราชบัญญัติการปฏิบัติราชการทางอิเล็กทรอนิกส์ พ.ศ. 2565 ได้มีการประกาศในราชกิจจานุเบกษา เมื่อวันที่ 13 ตุลาคม 2565 ที่ผ่านมา และจะมีผลใช้บังคับทั้งฉบับวันที่ 10 มกราคม 2566 ทั้งนี้ การติดต่อราชการทุกแห่งสามารถทําได้ด้วยออนไลน์ โดยไม่จําเป็นต้องไปทําธุรกรรมด้วยตนเอง ยกเว้นการให้บริการเพียง 5 ประเภทนี้ ได้แก่ จดทะเบียนสมรส หย่า แจ้งรับบุตรบุญธรรม การทําบัตรประชาชนและพาสปอร์ต เพื่ออํานวยความสะดวกและลดภาระค่าใช้จ่ายของประชาชน ลดต้นทุน เพิ่มประสิทธิภาพแก่การปฏิบัติราชการของภาครัฐ และยังรองรับสภาพแวดล้อมและพฤติกรรมการดําเนินชีวิตของประชาชนในปัจจุบัน ทั้งนี้ ประชาชนจะได้รับความสะดวกในการติดต่อราชการ ในการยื่นขออนุญาต ขอรับสวัสดิการ สามารถยื่นเอกสารขอรับบริการได้ตลอด 24 ชั่วโมง ผ่านช่องทางอิเล็กทรอนิกส์ พร้อมขอให้เจ้าหน้าที่แจ้งหรือส่งใบอนุญาตให้ทางอิเล็กทรอนิกส์ได้ ไม่ต้องไปรับด้วยตนเอง
นอกจากนี้ ยังสามารถรับเงินจ่ายเงินออนไลน์ พร้อมได้ใบเสร็จ เมื่อประชาชนนําเอกสารตัวจริงมาแล้ว เจ้าหน้าที่ต้องทําสําเนาและรับรองเอง ประชาชนไม่ต้องเสียเงินในการถ่ายเอกสาร แสดงบัตรหรือใบอนุญาตทางอิเล็กทรอนิกส์ให้เจ้าหน้าที่ดูแทนได้ โดยประชาชนยังสามารถตรวจใบอนุญาตทางออนไลน์ได้
“หน่วยงานรัฐทุกหน่วยต้องมีช่องทางอิเล็กทรอนิกส์ เช่น อีเมลกลางของหน่วยงาน เพื่อเป็นช่องทางให้บริการประชาชน ซึ่งนอกจากจะเป็นประโยชน์แก่การดําเนินชีวิตและการประกอบอาชีพของประชาชน การทําธุรกรรมของภาคเอกชน ยังเป็นความสําเร็จของรัฐบาลในการยกระดับรูปแบบการบริหารงานและการบริการภาครัฐไปสู่ระบบดิจิทัลด้วย” นายอนุชา กล่าว
รัฐบาลไทย-ข่าวทำเนียบรัฐบาล-ครม. ไฟเขียวโครงการศูนย์สุขภาพนานาชาติอันดามัน วงเงิน 5,116 ลบ. คาดเพิ่มมูลค่าการท่องเที่ยวเชิงสุขภาพ 62,000 ลบ./ปี
วันจันทร์ที่ 17 ตุลาคม 2565
ครม. ไฟเขียวโครงการศูนย์สุขภาพนานาชาติอันดามัน วงเงิน 5,116 ลบ. คาดเพิ่มมูลค่าการท่องเที่ยวเชิงสุขภาพ 62,000 ลบ./ปี
.....
ที่ประชุม ครม. (11 ต.ค. 65) เห็นชอบโครงการศูนย์สุขภาพนานาชาติอันดามัน ณ จ.ภูเก็ต วงเงินงบประมาณรวม 5,116 ล้านบาท ระยะเวลาดําเนินการ 5 ปี (พ.ศ. 2566 - 2570) เพื่อผลิตบุคลากรด้านวิทยาศาสตร์สุขภาพ เช่น แพทย์ พยาบาล ทันตแพทย์ เภสัชกร เทคนิคการแพทย์ แพทย์ทางเลือก ฯลฯ รวมถึงเป็นสถานที่ทําการวิจัย/พัฒนาด้านวิชาการสาธารณสุข และสถานพยาบาลรักษาโรคระดับต้น - โรคซับซ้อน
.
ยกระดับให้โซนอันดามันมีศูนย์การแพทย์เฉพาะทางและศูนย์ทันตกรรมที่ทันสมัยแห่งแรกในภาคใต้ พร้อมรองรับผู้ป่วยทั้งชาวไทยและต่างชาติกว่า 300,000 คน/ปี สร้างรายได้จากการรักษา - ให้บริการชาวต่างชาติไม่น้อยกว่า 1,900 ล้านบาท/ปี
.
ซึ่งเป็นไปตามนโยบายของรัฐบาลในการผลักดันไทยให้เป็นศูนย์กลางการแพทย์และการท่องเที่ยวเชิงสุขภาพในอนาคต โดยคาดว่าจะเพิ่มมูลค่าการท่องเที่ยวในพื้นที่อันดามันได้ไม่น้อยกว่า 10% ของมูลค่าเดิม หรือเพิ่มขึ้นราว 62,000 ล้านบาท/ปี
#ไทยคู่ฟ้า#สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-“อลงกรณ์” ไฟเขียวร่างพระราชบัญญัติสภาการประมงหลังปรับปรุงใหม่
วันจันทร์ที่ 3 ตุลาคม 2565
“อลงกรณ์” ไฟเขียวร่างพระราชบัญญัติสภาการประมงหลังปรับปรุงใหม่
“อลงกรณ์” ไฟเขียวร่างพระราชบัญญัติสภาการประมงหลังปรับปรุงใหม่ พร้อมเสนอรัฐมนตรีเกษตรฯ เพื่อพิจารณานําเสนอคณะรัฐมนตรีต่อไป
วันนี้ 3 ต.ค.65 นายอลงกรณ์ พลบุตร ที่ปรึกษารัฐมนตรีว่าการกระทรวงเกษตรและสหกรณ์ ในฐานะประธานคณะกรรมการฟื้นฟูและพัฒนาศักยภาพการประมงไทย เป็นประธานการประชุมคณะอนุกรรมการยกร่างพระราชบัญญัติสภาการประมง พ.ศ.... และร่างพระราชบัญญัติกองทุนประมง พ.ศ.... ครั้งที่ 3/2565 ผ่านระบบการประชุมออนไลน์ และจัดประชุม ณ ห้องประชุมกุลาดํา อาคารจุฬาภรณ์ กรมประมง โดยมี ผู้เข้าร่วมประชุม อาทิ นายบัญชา สุขแก้ว รองอธิบดีกรมประมง ผู้แทนภาคเอกชน ได้แก่ ผู้แทนสมาคมการประมงแห่งประเทศไทย ผู้แทนสภาอุตสาหกรรมแห่งประเทศไทย ผู้แทนสภาหอการค้าไทย ผู้แทนสมาคมอาหารแช่เยือกแข็งไทย ผู้แทนสมาคมการประมงนอกน่านน้ําไทย ผู้แทนสมาคมผู้ผลิตอาหารสําเร็จรูป ผู้แทนสมาคมอวนล้อมจับแห่งประเทศไทย ผู้แทนสมาคมการประมงทะเลไทย ผู้แทนสมาคมธนาคารไทย ผู้แทนสมาคมเครือข่ายผู้เลี้ยงกุ้งไทย ผู้แทนสมาคมอุตสาหกรรมทูน่าไทย ผู้แทนสมาคมผู้เพาะเลี้ยงปลาทะเลไทย ผู้แทนสมาคมผู้เพาะเลี้ยงปลาไทย ผู้แทนกรมบัญชีกลาง โดยมี นางสาวสัมพันธ์ ปานจรัตน์ ผู้อํารวยการกองนโยบายและแผนพัฒนาการประมง เป็นเลขานุการการประชุม
โดยที่ประชุมมีมติเห็นชอบร่างกฎหมายดังกล่าวหลังปรับปรุงใหม่ ตามข้อเสนอของสํานักงบประมาณและสํานักงานคณะกรรมการกฤษฎีการวมทั้งสภาเกษตรกรแห่งชาติ
ทั้งนี้ กรมประมงจะนําเสนอ ร่าง พ.ร.บ.สภาการประมงแห่งประเทศไทย ต่อ ดร.เฉลิมชัย ศรีอ่อน รัฐมนตรีว่าการกระทรวงเกษตรและสหกรณ์ เพื่อพิจารณาเสนอคณะรัฐมนตรี ต่อไป.
รัฐบาลไทย-ข่าวทำเนียบรัฐบาล-กห.ยัน ทหารทุกเหล่าทัพ พร้อมหนุนเสริมรัฐบาล รับมือ “ พายุโนรู” ย้ำให้อยู่ช่วยประชาชนในพื้นที่จนกว่าน้ำลด
วันอังคารที่ 27 กันยายน 2565
กห.ยัน ทหารทุกเหล่าทัพ พร้อมหนุนเสริมรัฐบาล รับมือ “ พายุโนรู” ย้ําให้อยู่ช่วยประชาชนในพื้นที่จนกว่าน้ําลด
โฆษก กห. เปิดเผยว่า กห. โดยทุกเหล่าทัพ ที่มีหน่วยทหารในพื้นที่ 25 จว.ที่ประสบอุทกภัย ยังคงกําลังพล เครื่องมือช่าง ทํางานร่วมกับจิตอาสาและหน่วยงานในพื้นที่ ให้การช่วยเหลือประชาชนในพื้นที่น้ําท่วมอย่างต่อเนื่องมา
โดยเฉพาะ การเร่งช่วยกันบรรจุกระสอบทรายจัดทําคันกั้นน้ําในพื้นที่เศรษฐกิจและชุมชน การเบี่ยงทางน้ําและการเร่งระบายน้ําออกจากพื้นที่ รวมทั้งการอพยพประชาชนออกจากพื้นที่ การอํานวยความสะดวกการสัญจรและการแจกจ่ายสิ่งของบรรเทาทุกข์แก่ประชาชนที่ยังอยู่ในพื้นที่
พล.อ.ประยุทธ์ จันทร์โอชา รมว.กห. ได้ย้ําสั่งการให้ทุกเหล่าทัพ เตรียมกําลังและเครื่องมือช่าง พร้อมหนุนเสริมให้การช่วยเหลือทุกจังหวัด รับมือกับ “พายุโนรู” โดยให้ติดตามสถานการณ์ แจ้งเตือนประชาชนให้ทันเหตุการณ์และเข้าไปช่วยเหลือให้ทั่วถึงไม่ซ้ําซ้อน พร้อมย้ําให้อยู่กับประชาชนในพื้นที่จนกว่าสถานการณ์จะคลี่คลาย
สําหรับในพื้นที่ กทม.และ จว.ปริมณฑล หน่วยทหารจากทุกเหล่าทัพ ยังคงสนับสนุน กทม.และจว.ปริมณฑลอย่างต่อเนื่อง โดยเฉพาะการเตรียมรับมือจากมวลน้ําท้ายเขื่อนเจ้าพระยาที่เอ่อล้นมากขึ้น จากปรับการระบายน้ํา โดยอยู่ระหว่างเร่งกรอกกระสอบทรายเสริมความแกร่งคันกั้นน้ําริมเจ้าพระยา การเร่งดูดและผลักดันน้ําออกจากพื้นที่เก็บกักน้ําและคูคลอง รวมทั้งการกําจัดขยะวัชพืชและสิ่งกีดขวางทางน้ําจํานวนมากในลําน้ําสายหลักและรอง ซึ่งเป็นปัญหาสําคัญของการระบายน้ํา
รัฐบาลไทย-ข่าวทำเนียบรัฐบาล-รัฐบาลเห็นชอบให้ไทยเสนอตัวเป็นเจ้าภาพกีฬาซีเกมส์และอาเซียนพาราเกมส์
วันอังคารที่ 4 ตุลาคม 2565
รัฐบาลเห็นชอบให้ไทยเสนอตัวเป็นเจ้าภาพกีฬาซีเกมส์และอาเซียนพาราเกมส์
วันอังคารที่ 4 ตุลาคม 2565
ต่อจากนี้ไป ขอเชิญรับฟังไทยคู่ฟ้า
รัฐบาลเห็นชอบให้ประเทศไทยเสนอตัวเป็นเจ้าภาพจัดการแข่งขันกีฬาซีเกมส์ ครั้งที่ 33
และกีฬาอาเซียนพาราเกมส์ ในปี พ.ศ.2568 กรอบวงเงินรวม 2,055 ล้านบาท โดยเป็นงบประมาณแผ่นดิน
1,683 ล้านบาท ร่วมกับรายรับจากฝ่ายสิทธิประโยชน์ ค่าจําหน่ายบัตรเข้าชมการแข่งขัน
และค่าลงทะเบียนเข้าร่วมการแข่งขัน มีจังหวัดเป้าหมายที่จะร่วมเป็นเจ้าภาพ ได้แก่ จ.เชียงใหม่ ชลบุรี
นครราชสีมา สงขลา กทม. และกลุ่มจังหวัดอันดามัน ประกอบด้วย จ.กระบี่ ตรัง พังงา ภูเก็ต ระนอง
และสตูล เพื่อแสดงภาพลักษณ์ที่ดีและศักยภาพความพร้อมในทุกด้านของไทยสู่สายตาประชาคมอาเซียน
สร้างความเชื่อมั่นแก่นักท่องเที่ยวและนักลงทุนนานาชาติ ตลอดจนสร้างรายได้จากการใช้จ่ายของนักกีฬา
เจ้าหน้าที่ และผู้เกี่ยวข้องราว 12,000 คน
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-ผู้บริหาร ก.อุตฯ ร่วมงานสัมมนาเศรษฐกิจของสมาคม BMAA (Business Mutual Aid Association) ประเทศญี่ปุ่น
วันจันทร์ที่ 5 กันยายน 2565
ผู้บริหาร ก.อุตฯ ร่วมงานสัมมนาเศรษฐกิจของสมาคม BMAA (Business Mutual Aid Association) ประเทศญี่ปุ่น
ผู้บริหาร ก.อุตฯ ร่วมงานสัมมนาเศรษฐกิจของสมาคม BMAA (Business Mutual Aid Association) ประเทศญี่ปุ่น
ประเทศญี่ปุ่น - วันนี้ ( 5 กันยายน 2565) นายกอบชัย สังสิทธิสวัสดิ์ ปลัดกระทรวงอุตสาหกรรม เป็นประธานกล่าวเปิดงานสัมมนาเศรษฐกิจ ในหัวข้อ "Thailand New Era Business" จัดโดยสมาคม BMAA ร่วมกับสํานักงานที่ปรึกษาด้านอุตสาหกรรมประจํากรุงโตเกียว ณ โรงแรมแกรนเวีย จังหวัดฮิโรชิม่า ประเทศญี่ปุ่น โดยมี นายโสรัจ สุขถาวร กงสุลใหญ่ ณ เมืองฟุกุโอกะ และ Mr. Yuzuru HATA ประธานสมาคม BMAA ร่วมกล่าวเปิดงานสัมมนาฯ พร้อมด้วย นายภานุวัฒน์ ตริยางกูรศรี รองปลัดกระทรวงอุตสาหกรรม Mr. Ichihisa Matsuo SMRJ Chubu นายบวร สัตยาวุฒิพงศ์ ผู้อํานวยการกองยุทธศาสตร์และแผนงาน กรมโรงงานอุตสาหกรรม นายกิตติพันธ์ บางยี่ขัน อัครราชฑูตที่ปรึกษาฝ่ายอุตสาหกรรม ณ กรุงโตเกียว นายศิริวัฒน์ ไวยนิตย์ ผู้อํานวยการศูนย์เทคโนโลยีการผลิตอัตโนมัติและหุ่นยนต์ สถาบันไทย-เยอรมัน และคณะฯ ร่วมงานสัมมนาดังกล่าวด้วย
ทั้งนี้ นายภานุวัฒน์ ตริยางกูรศรี รองปลัดกระทรวงอุตสาหกรรม ได้ร่วมเวทีเสวนาแสดงจุดเด่นและความพร้อมของไทยต่อการรองรับอุตสาหกรรมใหม่ๆ ในอนาคต และนายบวร สัตยาวุฒิพงศ์ ผู้อํานวยการกองยุทธศาสตร์และแผนงาน กรมโรงงานอุตสาหกรรมได้นําเสนอเรื่องนโยบายไทยแลนด์ 4.0 และนโยบายพร้อมทั้งสถานการณ์ของการพัฒนาอุตสาหกรรมยานยนต์ไฟฟ้าของประเทศไทยเพื่อเป็นข้อมูลให้กับผู้ประกอบการและหน่วยงานราชการในจังหวัดฮิโรชิม่าเนื่องจากจังหวัดฮิโรชิม่า เป็นฐานการผลิตที่สําคัญของมาสด้า
รัฐบาลไทย-ข่าวทำเนียบรัฐบาล-มาอีกแล้ว! อุตุฯ เตือนฉบับ 2 ทั่วไทย ฝนตกหนักถึงหนักมาก 17 – 21 ก.ย. 65
วันศุกร์ที่ 16 กันยายน 2565
มาอีกแล้ว! อุตุฯ เตือนฉบับ 2 ทั่วไทย ฝนตกหนักถึงหนักมาก 17 – 21 ก.ย. 65
.....
กรมอุตุนิยมวิทยา ประกาศเตือนฉบับที่ 2 ให้ประชาชนระวังอันตรายจากฝนตกหนักถึงหนักมากและฝนที่ตกสะสมอาจทําให้เกิดน้ําท่วมฉับพลันและน้ําป่าไหลหลาก ช่วงวันที่ 17 - 21 ก.ย. 65 ดังนี้
.
17 ก.ย. 65
ภาคเหนือ : เชียงราย พะเยา น่าน ตาก กําแพงเพชร พิจิตร และเพชรบูรณ์
ภาคตะวันออกเฉียงเหนือ : หนองคาย บึงกาฬ อุดรธานี สกลนคร นครพนม มุกดาหาร ร้อยเอ็ด ยโสธร อํานาจเจริญ สุรินทร์ ศรีสะเกษ และอุบลราชธานี
ภาคตะวันออก : ชลบุรี ระยอง จันทบุรี และตราด
.
18 – 19 ก.ย. 65
ภาคเหนือ : แม่ฮ่องสอน เชียงใหม่ ลําพูน ลําปาง แพร่ อุตรดิตถ์ สุโขทัย พิษณุโลก พิจิตร เพชรบูรณ์ กําแพงเพชร และตาก
ภาคตะวันออกเฉียงเหนือ : เลย หนองคาย บึงกาฬ อุดรธานี ยโสธร ชัยภูมิ ขอนแก่น มหาสารคาม ร้อยเอ็ด อํานาจเจริญ นครราชสีมา บุรีรัมย์ สุรินทร์ ศรีสะเกษ และอุบลราชธานี
ภาคกลาง : นครสวรรค์ อุทัยธานี กาญจนบุรี ลพบุรี สระบุรี กทม. และปริมณฑล
ภาคตะวันออก : ฉะเชิงเทรา นครนายก ปราจีนบุรี สระแก้ว ชลบุรี ระยอง จันทบุรี และตราด
ภาคใต้ : เพชรบุรี ประจวบคีรีขันธ์ สุราษฎร์ธานี ระนอง และพังงา
.
20 – 21 ก.ย. 65
ภาคเหนือ : แม่ฮ่องสอน เชียงใหม่ เชียงราย ลําพูน ลําปาง พะเยา น่าน แพร่ อุตรดิตถ์ สุโขทัยพิษณุโลก พิจิตร เพชรบูรณ์ กําแพงเพชร และตาก
ภาคตะวันออกเฉียงเหนือ : เลย หนองบัวลําภู หนองคาย บึงกาฬ อุดรธานี สกลนคร นครพนมมุกดาหาร ยโสธร กาฬสินธุ์ ชัยภูมิ ขอนแก่น มหาสารคาม ร้อยเอ็ด อํานาจเจริญ นครราชสีมา บุรีรัมย์ สุรินทร์ ศรีสะเกษ และอุบลราชธานี
ภาคกลาง : นครสวรรค์ อุทัยธานี สุพรรณบุรี สิงห์บุรี อ่างทอง ลพบุรี สระบุรี พระนครศรีอยุธยาสมุทรสาคร กทม. และปริมณฑล
ภาคตะวันออก : ฉะเชิงเทรา นครนายก ปราจีนบุรี สระแก้ว ชลบุรี ระยอง จันทบุรี และตราด
.
เนื่องจากมวลอากาศเย็นจากประเทศจีนจะแผ่ลงมาปกคลุมประเทศลาวและเวียดนามตอนบน ส่งผลให้ร่องมรสุมเลื่อนลงมาพาดผ่านภาคเหนือ ภาคกลาง และภาคตะวันออกเฉียงเหนือ และมรสุมตะวันตกเฉียงใต้ที่พัดปกคลุมทะเลอันดามัน ประเทศไทย และอ่าวไทยมีกําลังแรงขึ้น ทั้งนี้ ประชาชนติดตามสภาพอากาศได้ที่เว็บไซต์กรมอุตุนิยมวิทยา www.tmd.go.th ตลอด 24 ชม.
#ไทยคู่ฟ้า #ร่วมต้านโควิด19
-------------------
รัฐบาลไทย-ข่าวทำเนียบรัฐบาล-รมต.เฉลิมชัย นำทีม ผบห.กษ. ลุยปัตตานี
วันเสาร์ที่ 3 กันยายน 2565
รมต.เฉลิมชัย นําทีม ผบห.กษ. ลุยปัตตานี
รมต.เฉลิมชัย นําทีม ผบห.กษ. ลุยปัตตานี มุ่งสร้างระเบียงเศรษฐกิจฮาลาลและพลิกฟื้นเศรษฐกิจผ่านโครงการฟื้นฟูอาชีพของกระทรวงเกษตรฯ หวังเพิ่มศักยภาพ เพิ่มมูลค่าสินค้า และให้อนาคตลูกหลานของชาวปัตตานีต้องดีขึ้น
ดร.เฉลิมชัย ศรีอ่อน รัฐมนตรีว่าการกระทรวงเกษตรและสหกรณ์ พร้อมด้วย นายนิพนธ์ บุญญามณี รัฐมนตรีช่วยว่าการกระทรวงมหาดไทย ผศ.ดร.รัชดา ธนาดิเรก รองโฆษกประจําสํานักนายกรัฐมนตรี และผู้บริหารกระทรวงเกษตรและสหกรณ์ พบปะเกษตรกรและประชาชน ณ โรงเรียนดรุณศาสน์วิทยา ต.ตะลุบัน อ.สายบุรี จ.ปัตตานี พร้อมมอบปัจจัยการผลิตทางการเกษตร และเครื่องอุปโภคบริโภค ให้แก่เกษตรกรและประชาชนในพื้นที่ ได้แก่
- มอบพันธุ์สัตว์น้ํา ได้แก่ ปลาขี้ตัง ปูขาว กุ้งกุลาดํา ปลากินพืช พร้อมมอบป้ายตราสัญลักษณ์ “ประมงธงเขียว” เป็นป้ายการันตีคุณภาพมาตรฐานของสินค้าและผลิตภัณฑ์สัตว์น้ําที่นํามาจําหน่ายใน "Fisherman shop" ที่ได้ผ่านการรับรองคุณภาพมาตรฐานจากกรมประมง
- มอบอุปกรณ์ป้องกัน-กําจัดโรคในทุเรียน ทั้งต้นกล้า และเมล็ดพันธุ์ผัก
- มอบปัจจัยการผลิต : บ่อจิ๋ว เมล็ดพันธุ์พืชปุ๋ยสด สารชีวภัณฑ์ และสารปรับปรุงดิน
- มอบหนังสืออนุญาตให้เข้าทําประโยชน์ในเขตปฏิรูปที่ดิน (ส.ป.ก. 4-01)
- มอบเงินทุนสนับสนุนพัฒนาอาชีพและทุนการศึกษา และต้นกล้าพันธุ์พืชร่วมยาง (หมากและโกโก้)
- มอบเครื่องอุปโภคบริโภค (ถุงยังชีพ) จํานวน 4,000 ชุด ประกอบด้วย ข้าวสาร ถุงละ 5 กก. รวม 4,000 ถุง ปลากระป๋อง 18,000 กระป๋อง เมล็ดพันธุ์ผัก 3 ชนิด ได้แก่ เมล็ดพันธุ์พริก มะเขือ และถั่วฝักยาว ชนิดละ 4,000 ซอง รวม 12,000 ซอง น้ํามันพืช 4,000 ขวด และน้ําตาลทราย 4,000 ถุง
- มอบปัจจัยด้านปศุสัตว์ : ไก่พื้นเมือง โค หน้าแห้ง
รัฐมนตรีว่าการกระทรวงเกษตรและสหกรณ์ กล่าวว่า การลงพื้นที่พบปะประชาชนในวันนี้ ต้องการมาผลักดันอุตสาหกรรมฮาลาลให้กับจังหวัดชายแดนภาคใต้ เพื่อเพิ่มศักยภาพ เพิ่มมูลค่าสินค้า และให้พี่น้องประชาชนมีชีวิตความเป็นอยู่ที่ดีขึ้น ซึ่งเป็นนโยบายที่กระทรวงเกษตรฯ ดําเนินการมาอย่างต่อเนื่อง โดยประสานงานกับศูนย์อํานวยการบริหารจังหวัดชายแดนภาคใต้ (ศอ.บต.) เบื่องต้นจะขับเคลื่อนนิคมอุตสาหกรรมฮาลาลขึ้นมาใหม่อีกครั้ง และจะนําเสนอสภาพัฒนาการเศรษฐกิจและสังคมแห่งชาติในการพลิกฟื้นโครงการนี้ เพื่อเป็นโครงการนําร่อง รวมถึงเป็นส่วนหนึ่งในการสร้างสันติสุข โดยก้าวข้ามผ่านความรุนแรง และจะไปสู่ยุทธศาสตร์ของรัฐบาลและของกระทรวงเกษตรและสหกรณ์ ที่จะสร้างความมั่นคงด้านอาหารให้กับ 3 จังหวัดชายแดนภาคใต้ต่อไป และสําหรับการมาเยี่ยมเยียนในวันนี้ ได้นําโครงการต่าง ๆ ของกระทรวงเกษตรฯ ที่จะเป็นการฟื้นฟูอาชีพ ไม่ว่าจะเป็นฟื้นฟูนาร้าง การฟื้นฟูการเลี้ยงปศุสัตว์ และการเพิ่มแหล่งน้ํา ที่ถือเป็นหัวใจของภาคการเกษตรที่จะเดินไปข้างหน้าได้อย่างมั่นคง โดยทุกหน่วยงานในสังกัดกระทรวงเกษตรฯ พร้อมร่วมกันขับเคลื่อนเพื่อพลิกฟื้นวิถีชีวิต ยกระดับคุณภาพ และเพิ่มรายได้ของพี่น้องชาวจังหวัดปัตตานี จึงขอให้มั่นใจว่าการดําเนินงานในครั้งนี้ ต้องการมาพัฒนาให้เป็นรูปธรรม และจะทําให้เห็นว่าเราได้ดําเนินการจริงและจะดําเนินการอย่างยั่งยืน โดยมีเป้าหมายเพื่อให้อนาคตลูกหลานของชาวปัตตานีต้องดีขึ้น โอกาสทางสังคมต้องดีขึ้น และต้องมีเงินในกระเป๋าเพิ่มขึ้นด้วย
รัฐบาลไทย-ข่าวทำเนียบรัฐบาล-“อนุทิน” เดินหน้าเสริมศักยภาพ อสม. หมอคนที่ 1 ภาคกลาง ให้เป็น “สมาร์ท อสม.”
วันศุกร์ที่ 2 กันยายน 2565
“อนุทิน” เดินหน้าเสริมศักยภาพ อสม. หมอคนที่ 1 ภาคกลาง ให้เป็น “สมาร์ท อสม.”
รองนายกรัฐมนตรีและรัฐมนตรีว่าการกระทรวงสาธารณสุข เดินหน้าเสริมศักยภาพ อสม. “หมอคนที่ 1” ภาคกลาง ยกระดับสู่การเป็น “สมาร์ท อสม.” ดูแลคนในชุมชน เน้นกลุ่มเปราะบาง คือ ผู้ป่วยโรคไม่ติดต่อเรื้อรัง โรคไตเรื้อรังและผู้สูงอายุติดบ้านติดเตียง
รองนายกรัฐมนตรีและรัฐมนตรีว่าการกระทรวงสาธารณสุข เดินหน้าเสริมศักยภาพ อสม. “หมอคนที่ 1” ภาคกลาง ยกระดับสู่การเป็น “สมาร์ท อสม.” ดูแลคนในชุมชน เน้นกลุ่มเปราะบาง คือ ผู้ป่วยโรคไม่ติดต่อเรื้อรัง โรคไตเรื้อรังและผู้สูงอายุติดบ้านติดเตียง พร้อมเป็นต้นแบบการปรับเปลี่ยนพฤติกรรมสุขภาพ
วันนี้ (2 กันยายน 2565) ที่กองพลรบพิเศษที่ 1 ค่ายเอราวัณ อําเภอเมือง จังหวัดลพบุรี นายอนุทิน ชาญวีรกูลรองนายกรัฐมนตรีและรัฐมนตรีว่าการกระทรวงสาธารณสุข เปิดการประชุมเสริมศักยภาพ “อสม. หมอคนที่ 1 ที่พึ่งชุมชน คนรักษ์สุขภาพ ภาคกลาง” พร้อมมอบบัตร อสม. อิเล็กทรอนิกส์ แก่ อสม. จํานวน 19 ราย โดยมี นพ.ธเรศ กรัษนัยรวิวงค์ อธิบดีกรมสนับสนุนบริการสุขภาพ นพ.สุระ วิเศษศักดิ์ รองปลัดกระทรวงสาธารณสุขนายสุภกิณห์ แวงชิน รองผู้ว่าราชการจังหวัดลพบุรี ผู้บริหารกระทรวงสาธารณสุข และอสม. เข้าร่วมงานกว่า 1,000 คน
นายอนุทิน กล่าวว่า ในสถานการณ์โควิด 19 อสม. เป็นหนึ่งกําลังหลักที่ช่วยสร้างผลงานให้ประเทศไทยสามารถควบคุมป้องกันโรคได้เป็นอย่างดี ทําให้ได้รับความชื่นชมและความเชื่อถือจากทั่วโลก และในการพัฒนาระบบสุขภาพปฐมภูมิเข้มแข็งของกระทรวงสาธารณสุข อสม.คือหนึ่งบุคลากรสําคัญที่จะขับเคลื่อนนโยบาย 3 หมอ ให้คนไทยทุกครอบครัวมีหมอประจําตัว 3 คน ภายใต้แนวคิด “หมอคนที่ 1 ที่พึ่งชุมชน คนรักษ์สุขภาพ” โดยมี อสม. เป็นหมอคนที่ 1 ใกล้ตัว ใกล้ชิดประชาชน ร่วมกับหมอคนที่ 2 และ 3 ในการดูแลสุขภาพของคนในชุมชนมุ่งเป้าดูแลผู้ป่วยโรคไม่ติดต่อเรื้อรัง (NCDs) ผู้ป่วยโรคไตเรื้อรัง (CKD) และผู้สูงอายุติดบ้านติดเตียง (LTC) พร้อมยกระดับสู่การเป็น “สมาร์ท อสม.” ที่จะเป็นที่พึ่งและสร้างคุณภาพชีวิตที่ดีทั้งด้านสุขภาพร่างกาย จิตใจ สังคม และสภาพแวดล้อม ให้แก่คนในชุมชน โดยทําหน้าที่เป็นแกนนําสุขภาพ เป็นต้นแบบการปรับเปลี่ยนพฤติกรรมสุขภาพ และสนับสนุนความเข้มแข็งของเครือข่ายสุขภาพในชุมชน ให้เกิดการจัดการสุขภาพชุมชนเพื่อการพึ่งตนเองด้านสุขภาพ นอกจากนี้ สถาบันพระบรมราชชนกยังจัดให้อสม. หรือทายาทสายตรงได้ศึกษาต่อหลักสูตรผู้ช่วยพยาบาล เพื่อช่วยเสริมศักยภาพและต่อยอดการดูแลสุขภาพประชาชนต่อไป
“ความโชคดีของระบบสาธารณสุขไทย คือมี อสม. เป็นกลไกและกําลังสําคัญในการขับเคลื่อนนโยบายและดูแลสุขภาพของประชาชนในชุมชน ให้เป็นไปตามเป้าหมายของกระทรวงสาธารณสุข คือ ประชาชนมีสุขภาพที่ดีลดการเข้ารับการรักษาในโรงพยาบาล ลดค่าใช้จ่ายในการเดินทาง และระบบสาธารณสุขแข็งแรงอย่างยั่งยืน” นายอนุทินกล่าว
สําหรับกิจกรรมในการประชุมเสริมศักยภาพ อสม. หมอคนที่ 1 ที่พึ่งชุมชน คนรักษ์ สุขภาพ ภาคกลาง มีการฝึกอบรมใช้แอปพลิเคชัน “smart อสม.” และการแสดงผลงาน ของหน่วยงานและ รพ.สต. จังหวัดต่างๆในเขตสุขภาพที่ 4 และ 5 อาทิ สํานักงานป้องกันควบคุมโรคที่ 4 จังหวัดสระบุรี, ศูนย์วิทยาศาสตร์การแพทย์ที่ 4 สระบุรี, กองพัฒนายาแผนไทยและสมุนไพร กรมการแพทย์แผนไทยและการแพทย์ทางเลือก, รพ.สต.ตําบลคลองเรือ อ.วิหารแดง จ.สระบุรี, องค์กร อสม.สร้างสุขภาพ อ.ท่าม่วง จ.กาญจนบุรี, รพ.สต.ท่าแค อ.ลพบุรี เป็นต้น
************************************** 2 กันยายน 2565
รัฐบาลไทย-ข่าวทำเนียบรัฐบาล-พม. จัดประชุม กผส. ขับเคลื่อนนโยบายด้านผู้สูงอายุของประเทศ
วันอังคารที่ 18 ตุลาคม 2565
พม. จัดประชุม กผส. ขับเคลื่อนนโยบายด้านผู้สูงอายุของประเทศ
พม. จัดประชุม กผส. ขับเคลื่อนนโยบายด้านผู้สูงอายุของประเทศ
เมื่อวันที่ 17 ต.ค. 65เวลา 13.30 น. นายจุติ ไกรฤกษ์ รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.) เป็นประธานการประชุมคณะกรรมการผู้สูงอายุแห่งชาติ (กผส.) ครั้งที่ 3/2565 โดยมี นางสาวอังคณา ใจกิจสุวรรณ รองปลัดกระทรวงการพัฒนาสังคมและความมั่นคงของมนุษย์ นางสาวชวนชม จันทะวงษ์ รองอธิบดีกรมกิจการผู้สูงอายุ และผู้แทนหน่วยงานที่เกี่ยวข้องเข้าร่วมประชุม ณ ห้องประชุมชั้น 8 กระทรวง พม. สะพานขาว กรุงเทพฯ และประชุมผ่านระบบ Video Conference โปรแกรม Zoom Meeting
นายจุติ กล่าวว่า วันนี้ กระทรวงการพัฒนาสังคมและความมั่นคงของมนุษย์ (พม.) โดยกรมกิจการผู้สูงอายุ (ผส.) ได้จัดการประชุมคณะกรรมการผู้สูงอายุแห่งชาติ ครั้งที่ 3/2565 เพื่อขับเคลื่อนนโยบายการดําเนินงานด้านผู้สูงอายุในภาพรวมของประเทศ โดยที่ประชุมได้เห็นชอบให้แต่งตั้งคณะอนุกรรมการขับเคลื่อนงานการพัฒนาคนตลอดช่วงชีวิตกลุ่มผู้สูงอายุ และมอบหมายฝ่ายเลขานุการเสนอประธานกรรมการผู้สูงอายุลงนามในคําสั่งต่อไป อีกทั้งได้รายงานผลของการสนับสนุนการกู้ยืมเงินทุนประกอบอาชีพของผู้สูงอายุ จํานวน 5,205 ราย เป็นเงิน 146,317,500 บาท และโครงการที่ขอรับการสนับสนุนในการดําเนินโครงการหรือกิจกรรมด้านผู้สูงอายุ จํานวน 186 โครงการ เป็นเงิน 19,870,191 บาท
รัฐบาลไทย-ข่าวทำเนียบรัฐบาล-คณะจิตอาสา สปอ. มอบวัสดุอุปกรณ์ป้องกัน COVID-19 พร้อมเยี่ยมชมระบบบำบัดน้ำเสียชุมชนแบบ Onsite ที่เปิดใช้งานแล้ว ณ ศูนย์พัฒนาเด็กเล็กมัสยิดกมาลุลอิสลาม เขตคลองสามวา
วันพฤหัสบดีที่ 8 กันยายน 2565
คณะจิตอาสา สปอ. มอบวัสดุอุปกรณ์ป้องกัน COVID-19 พร้อมเยี่ยมชมระบบบําบัดน้ําเสียชุมชนแบบ Onsite ที่เปิดใช้งานแล้ว ณ ศูนย์พัฒนาเด็กเล็กมัสยิดกมาลุลอิสลาม เขตคลองสามวา
คณะจิตอาสา สปอ. มอบวัสดุอุปกรณ์ป้องกัน COVID-19 พร้อมเยี่ยมชมระบบบําบัดน้ําเสียชุมชนแบบ Onsite ที่เปิดใช้งานแล้ว ณ ศูนย์พัฒนาเด็กเล็กมัสยิดกมาลุลอิสลาม เขตคลองสามวา
วันนี้ 8 สิงหาคม 2565 เวลา 10.00-12.00 น. คณะผู้ตรวจราชการกระทรวงอุตสาหกรรม นายวีระกิตติ์ รันทกิจธนวัชร์ และนายทาวัน ทวีถาวรสวัสดิ์ พร้อมด้วย นายเศรษฐรัชต์ เลือดสกุล ผู้ช่วยปลัดกระทรวงอุตสาหกรรม และนางสาวลัดดาวัลย์ สันติภิญโญเลิศ ผู้อํานวยการกองตรวจราชการ นําคณะจิตอาสาสํานักงานปลัดกระทรวงอุตสาหกรรม จํานวน 20 คนร่วมทํากิจกรรมจิตอาสาบําเพ็ญสาธารณประโยชน์และบําเพ็ญสาธารณกุศล เฉลิมพระเกียรติสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวงฯ มอบวัสดุอุปกรณ์เพื่อใช้ป้องกันโรค COVID-19 ได้แก่ หน้ากากอนามัยสําหรับเด็กและผู้ใหญ่ จํานวน 8,750 ชิ้น แอลกอฮอล์ฆ่าเชื้อจํานวน 60 ลิตร และผลิตภัณฑ์ต้นไม้และกวางที่ได้จากการรีไซเคิลกระดาษใช้แล้วของหน่วยงาน มอบให้ ศูนย์พัฒนาเด็กเล็กก่อนวัยเรียนมัสยิดกมาลุลอิสลาม เขตคลองสามวา กรุงเทพฯ
นอกจากนี้ คณะยังได้ลงพื้นที่ตรวจเยี่ยมระบบบําบัดน้ําเสียชุมชนแบบ Onsite ของศูนย์ฯ ที่กระทรวงอุตสาหกรรม กรุงเทพมหานคร SCG และบริษัท ไทยโพลีคอนส์ จํากัด (มหาชน) ได้ร่วมดําเนินการจัดสร้างแล้วเสร็จและพบว่าระบบทํางานได้เป็นอย่างดี โดยมี นายธนัฐจ์กร ภิรัฐพงศ์ธนากร ผู้ช่วยผู้อํานวยการเขตคลองสามวา นางสาวจันดา หมัดมุด ประธานศูนย์ฯ และนายอรรถวุฒิ คุ้มครอง ผู้แทน SCGC เป็นผู้สรุปนําเสนอ ทั้งนี้ เจ้าหน้าที่กรมโรงงานอุตสาหกรรม ได้เก็บตัวอย่างน้ําที่ผ่านการบําบัดจากระบบฯ นําไปวิเคราะห์ทดสอบต่อไป
รัฐบาลไทย-ข่าวทำเนียบรัฐบาล-รัฐบาลยินดีปรับปรุงรถไฟ “KIHA 183” โฉมใหม่สำเร็จ  ทดลองเดินรถครั้งแรกเรียบร้อย ปลื้มประหยัดงบมหาศาล ได้ใช้ไวไม่ต้องรอสั่งซื้อ
วันพฤหัสบดีที่ 8 กันยายน 2565
รัฐบาลยินดีปรับปรุงรถไฟ “KIHA 183” โฉมใหม่สําเร็จ  ทดลองเดินรถครั้งแรกเรียบร้อย ปลื้มประหยัดงบมหาศาล ได้ใช้ไวไม่ต้องรอสั่งซื้อ
รัฐบาลยินดีปรับปรุงรถไฟ “KIHA 183” โฉมใหม่สําเร็จ  ทดลองเดินรถครั้งแรกเรียบร้อย ปลื้มประหยัดงบมหาศาล ได้ใช้ไวไม่ต้องรอสั่งซื้อ  ชี้กาลเวลาพิสูจน์รัฐบาลพล.อ.ประยุทธ์ มุ่งเน้นประโยชน์ประชาชนอย่างแท้จริง
วันที่ 8 กันยายน 2565 น.ส.ทิพานัน ศิริชนะ รองโฆษกประจําสํานักนายกรัฐมนตรี เปิดเผยว่า กรณีรัฐบาลพล.อ.ประยุทธ์ จันทร์โอชา มีนโยบายให้กระทรวงคมนาคม โดยการรถไฟแห่งประเทศไทย รับมอบรถดีเซลรางปรับอากาศ รุ่น KIHA 183 จากบริษัท Hokkaido Railway Company (JR HOKKAIDO) ประเทศญี่ปุ่นจํานวน 17 คัน โดยไม่เสียค่าใช้จ่าย มาดัดแปลงปรับปรุงให้เหมาะสมสําหรับให้บริการแก่ประชาชน และส่งเสริมการเดินทางท่องเที่ยวภายในประเทศ โดยได้รับมอบรถมาตั้งแต่วันที่ 13 ธันวาคม 2564 นั้น
น.ส.ทิพานัน กล่าวว่า ล่าสุด การรถไฟฯ ได้ดําเนินการปรับปรุงรถดีเซลรางปรับอากาศ รุ่น KIHA 183 เสร็จสมบูรณ์แล้ว 3 คัน พร้อมกับได้นํามาเปิดทดลองเดินรถจากเส้นทางสถานีมักกะสัน – ฉะเชิงเทรา – กรุงเทพฯ เป็นครั้งแรกใน วันที่ 6 กันยายน 2565 ที่ผ่านมา ผลปรากฏว่าเป็นไปด้วยความเรียบร้อย สามารถใช้ความเร็วสูงสุดได้ 100 กิโลเมตรต่อชั่วโมง หลังจากนี้จะเปิดรับฟังความคิดเห็นจากประชาชนเพื่อกําหนดเส้นทางก่อนให้บริการ ในปลายปี 2565 ส่วนคันที่เหลือจะเร่งปรับปรุง โดยช่างโรงงานมักกะสัน ที่มีอยู่แล้ว เช่น วิศกร ช่างบํารุง และอื่นๆ ที่ต้องทํางานการรถไฟด้านนี้อยู่เป็นประจํา เหมือนเดิม โดยมีเป้าหมายเปิดให้บริการเต็มรูปแบบในช่วงปลายปี 2566 นี้
น.ส.ทิพานัน กล่าวว่า รัฐบาลมีความยินดีที่การดําเนินการปรับปรุงรถไฟเป็นผลสําเร็จ มีสมรรถนะ ความพร้อม ความสะอาด ความสะดวกและความปลอดภัยเพียงพอที่จะให้บริการพี่น้องประชาชน โดยสามารถประหยัดงบประมาณได้เป็นจํานวนมากกว่าการจัดซื้อใหม่ ซึ่งรถไฟดังกล่าวจะนํามาเพื่อส่งเสริมการท่องเที่ยว สร้างรายได้กระตุ้นเศรษฐกิจภายในประเทศ
"ที่ผ่านมาหลายท่านอาจเคยเข้าใจคลาดเคลื่อนในช่วงที่รัฐบาลรับรถไฟมาจากญี่ปุ่นเมื่อปี 64 ที่สังคมต่างวิพากษ์วิจารณ์ถึงการตัดสินใจของรัฐบาลภายใต้การนําของ พลเอก ประยุทธ์ จันทร์โอชา ว่าเป็นเศษเหล็กบ้าง รางวิ่งไม่ได้กับไทยบ้าง สนิมเขรอะบ้าง เปลืองงบขนส่งบ้าง และไม่คุ้มค่าซ่อมบ้าง แต่กาลเวลาเป็นเครื่องพิสูจน์แล้วว่า เป็นการตัดสินใจของรัฐบาลที่ถูกต้อง ที่มุ่งเน้นประโยชน์ของพี่น้องประชาชนเป็นหลัก ทั้งลดต้นทุนสั่งซื้อใหม่ ลดเวลาการรอสั่งซื้อ ได้ใช้งานไวขึ้น ที่สําคัญได้เห็นแล้วว่าช่างรถไฟไทย ไม่แพ้ชาติใดในโลก ”น.ส.ทิพานัน กล่าว
รัฐบาลไทย-ข่าวทำเนียบรัฐบาล-“ดีอีเอส”ร่วมมหกรรมร่วมใจแก้หนี้-มีหนี้ต้องแก้ไขเริ่มต้นใหม่อย่างยั่งยืน
วันศุกร์ที่ 4 พฤศจิกายน 2565
“ดีอีเอส”ร่วมมหกรรมร่วมใจแก้หนี้-มีหนี้ต้องแก้ไขเริ่มต้นใหม่อย่างยั่งยืน
“ดีอีเอส”ร่วมมหกรรมร่วมใจแก้หนี้-มีหนี้ต้องแก้ไขเริ่มต้นใหม่อย่างยั่งยืน
วันนี้(4พฤศจิกายน2565) ดร.ณัฐพลณัฏฐสมบูรณ์รองปลัดกระทรวงดิจิทัลเพื่อเศรษฐกิจและสังคมเข้าร่วมพิธีเปิดงานมหกรรมร่วมใจแก้หนี้"มีหนี้ต้องแก้ไขเริ่มต้นใหม่อย่างยั่งยืน"โดยพลเอกประยุทธ์ จันทร์โอชานายกรัฐมนตรีและรัฐมนตรีว่าการกระทรวงกลาโหมผ่านบันทึกวีดิทัศน์โดยกระทรวงการคลังร่วมกับธนาคารแห่งประเทศไทย(ธปท.)เปิดงานเพื่อขับเคลื่อนการแก้ไขหนี้ครัวเรือนและบูรณาการความร่วมมือระหว่างหลายหน่วยงานให้สามารถแก้ไขปัญหาหนี้ให้กับประชาชนและผู้ประกอบการได้อย่างเบ็ดเสร็จณฮอลล์5อิมแพค เมืองทองธานี
**************
รัฐบาลไทย-ข่าวทำเนียบรัฐบาล-​ครม. ลดอัตราเงินสมทบกองทุนประกันสังคม  ระยะเวลา 3 เดือน ตั้งแต่ ต.ค. - ธ.ค. 65   ลดภาระนายจ้าง เพิ่มสภาพคล่องผู้ประกันตน
วันอังคารที่ 20 กันยายน 2565
​ครม. ลดอัตราเงินสมทบกองทุนประกันสังคม  ระยะเวลา 3 เดือน ตั้งแต่ ต.ค. - ธ.ค. 65   ลดภาระนายจ้าง เพิ่มสภาพคล่องผู้ประกันตน
​ครม. ลดอัตราเงินสมทบกองทุนประกันสังคม  ระยะเวลา 3 เดือน ตั้งแต่ ต.ค. - ธ.ค. 65   ลดภาระนายจ้าง เพิ่มสภาพคล่องผู้ประกันตน
วันที่ 20 กันยายน 2565 นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี แถลงที่ประชุมคณะรัฐมนตรีมีมติอนุมัติหลักการร่างกฎกระทรวง กําหนดอัตราเงินสมทบกองทุนประกันสังคม พ.ศ. .... ปรับลดอัตราเงินสมทบกองทุนประกันสังคม เป็นระยะเวลา 3 เดือน งวดเดือน ต.ค. - ธ.ค. 65 นี้ โดยลดอัตราเงินสมทบฝ่ายนายจ้างและฝ่ายผู้ประกันตนตามมาตรา 33 โดยให้นายจ้างและผู้ประกันตนแต่ละฝ่ายจ่ายเงินร้อยละ 3 ของค่าจ้างผู้ประกันตน จากเดิมที่จ่ายอยู่ในอัตราร้อยละ 5 ในขณะที่กําหนดให้รัฐบาลจ่ายเงินในอัตราเท่าเดิมที่ร้อยละ 2.75 ของค่าจ้างผู้ประกันตน และสําหรับผู้ประกันตนตามมาตรา 39 ให้ปรับลดอัตราเงินสมทบกองทุนประกันสังคมจากเดิมในอัตราเดือนละ 432 บาทเป็นอัตราเดือนละ 240บาท ในช่วงระยะเวลา 3 เดือนด้วยเช่นกัน เพื่อบรรเทาภาระนายจ้างและผู้ประกันตนให้เหมาะสมสอดคล้องกับสภาวะเศรษฐกิจและค่าครองชีพ
กรณีลดอัตราเงินสมทบงวดเดือน ต.ค. - ธ.ค. 65 นี้ จะส่งผลให้กองทุนประกันสังคมจัดเก็บเงินสมทบได้ลดลง 17,044 ล้านบาท โดยผู้ประกันตนจ่ายเงินสมทบลดลง 9,080 ล้านบาท และนายจ้างจ่ายลดลง 7,964 ล้านบาท เป็นการบรรเทาภาระ ของนายจ้างจากสภาวะเศรษฐกิจและการปรับขึ้นค่าแรงขั้นต่ํา ทั่วประเทศ ให้นายจ้างมีสภาพคล่องเพิ่มและลดภาระค่าใช้จ่ายของผู้ประกันตน ซึ่งจะทําให้มีเม็ดเงินหมุนเวียนในระบบเศรษฐกิจเพิ่มขึ้นด้วย
รัฐบาลไทย-ข่าวทำเนียบรัฐบาล-รัฐบาลเชิญชวนคนไทยเริ่มสร้างวินัยการออมเนื่องในวันออมแห่งชาติ วางรากฐานความมั่นคงชีวิตตั้งแต่วันนี้
วันจันทร์ที่ 31 ตุลาคม 2565
รัฐบาลเชิญชวนคนไทยเริ่มสร้างวินัยการออมเนื่องในวันออมแห่งชาติ วางรากฐานความมั่นคงชีวิตตั้งแต่วันนี้
รัฐบาลเชิญชวนคนไทยเริ่มสร้างวินัยการออมเนื่องในวันออมแห่งชาติ วางรากฐานความมั่นคงชีวิตตั้งแต่วันนี้
น.ส.ไตรศุลี ไตรสรณกุล รองโฆษกประจําสํานักนายกรัฐมนตรี กล่าวว่า วันที่ 31 ต.ค. ของทุกปี นอกจากจะเป็นวันฮาโลวีนที่คนทั่วโลกสนใจแล้ว ยังเป็นอีกหนึ่งวันสําคัญคือ วันออมโลก(World Thrift Day)ซึ่งในส่วนของประเทศไทยคณะรัฐมนตรี (ครม.) ก็ได้มีมติเมื่อวันที่ 20 ต.ค. 41 กําหนดให้วันที่ 31 ต.ค.ของทุกปีเป็น “วันออมแห่งชาติ” ด้วย เพื่อส่งเสริมให้คนไทย มีนิสัยรักการออม ตระหนักถึงความสําคัญและประโยชน์ของการออมเพื่อเป็นรากฐานความมั่นคงทางการเงินตั้งแต่ระดับบุคคล ครัวเรือน และประเทศชาติ
รัฐบาลจึงขอเชิญชวนประชาชนทุกคนให้ความสําคัญกับการออม โดยถือโอกาสวันออมแห่งชาตินี้เป็นจุดเริ่มต้นการวางแผนการออมให้กับตนเองหรือคนในครอบครัวอย่างจริงจัง โดยเฉพาะในกลุ่มเด็กและเยาวชน หากเริ่มปลูกฝังนิสัยการรักการออมตั้งแต่วันนี้จะสามารถสร้างความมั่นคงในชีวิตในอนาคต
น.ส.ไตรศุลี กล่าวว่า รัฐบาลภายใต้การนําของพล.อ.ประยุทธ์ จันทร์โอชา นายกรัฐมนตรีและรมว.กลาโหม ได้ขับเคลื่อนนโยบายสนับสนุนให้ประชาชนมีการออมควบคู่ไปกับการพัฒนาทักษะทางการเงินให้สามารถรับมือกับเทคโนโลยีทางการเงินที่เปลี่ยนแปลงไป ซึ่งในส่วนของการออมขั้นพื้นฐานรัฐบาลสนับสนุนให้ประชาชนมีการออมผ่านช่องทางต่างๆ เช่น สมาชิกกองทุนประกันสังคม กองทุนสํารองเลี้ยงชีพ กองทุนบําเหน็จบํานาญข้าราชการแห่งชาติ(กบข.)
ในส่วนของผู้มีอาชีพอิสระสนับสนุนให้ออมกับกองทุนการออมแห่งชาติ (กอช.) ที่ประชาชนส่งเงินออมแล้วรัฐบาลจัดงบประมาณสมทบให้ตามช่วงอายุสูงสุด 1,200 บาทต่อปี ซึ่ง ณ วันที่ 30 มิ.ย. 65 กอช. มีสมาชิกเข้าร่วมแล้ว 2.48 ล้านคน เพิ่มขึ้นจากสิ้นปี 64 ที่มีสมาชิก 2.45 ล้านคน มีสินทรัพย์ซึ่งเป็นเงินออมของประชาชนและที่รัฐบาลร่วมสมทบภายใต้การบริหารรวม 10,981.53 ล้านบาท เพิ่มขึ้นจากสิ้นปี 64 ที่มีอยู่ 10,734.87 ล้านบาท
น.ส.ไตรศุลี กล่าวว่า ในปี 2565 รัฐบาลได้จัดสรรกรอบวงเงินเพื่อสมทบให้กับประชาชนที่ออมเงินกับ กอช. 1,255.99 ล้านบาท และในปี 2566-68 ประมาณการกรอบวงเงินที่จะให้การสมทบแยกเป็น ปี 66 จํานวน 1,212.89 ล้านบาท ภายใต้ประมาณการสมาชิก กอช. 2.54 ล้านคน ปี 67 จํานวน 1,291.82 ล้านบาท สมาชิก กอช. 3.27 ล้านคน และปี 68 จํานวน 1,377.06 ล้านบาท สมาชิก กอช. 3.62 ล้านคน
“นายกรัฐมนตรีให้ความสําคัญกับนโยบายสนับสนุนการออมเพื่อรากฐานที่มั่นในชีวิตของประชาชน รวมถึงการเร่งพัฒนาทักษะทางการเงินให้กับคนทุกช่วงวัยให้เท่าทันกับเทคโนโลยีที่เปลี่ยนแปลงไป สามารถเข้าถึงแหล่งเงินทุนที่เหมาะสม เลือกออมและลงทุนในสินทรัพย์ที่ปลอดภัย ซึ่งปัจจุบันมีการผลักดันองค์ความรู้ต่างๆ ตามแผนปฏิบัติการด้านการพัฒนาทักษะทางการเงิน พ.ศ.2565-2570 ภายใต้การดูแลของกระทรวงการคลังและหน่วยงานที่เกี่ยวข้อง” น.ส.ไตรศุลี กล่าว
รัฐบาลไทย-ข่าวทำเนียบรัฐบาล-ครม.เห็นชอบเพิ่มโอกาสของการขยายฐานเศรษฐกิจ สร้างงาน สร้างรายได้ให้ชุมชน ผ่อนผันใช้ประโยชน์พื้นที่ป่าชายเลน ต.คลองขุด 11 ไร่ จ.สตูล ให้ปลูกป่าทดแทน 20 เท่า พื้นที่ เกือบ 232ไร่
วันอังคารที่ 1 พฤศจิกายน 2565
ครม.เห็นชอบเพิ่มโอกาสของการขยายฐานเศรษฐกิจ สร้างงาน สร้างรายได้ให้ชุมชน ผ่อนผันใช้ประโยชน์พื้นที่ป่าชายเลน ต.คลองขุด 11 ไร่ จ.สตูล ให้ปลูกป่าทดแทน 20 เท่า พื้นที่ เกือบ 232ไร่
ครม.เห็นชอบเพิ่มโอกาสของการขยายฐานเศรษฐกิจ สร้างงาน สร้างรายได้ให้ชุมชน ผ่อนผันใช้ประโยชน์พื้นที่ป่าชายเลน ต.คลองขุด 11 ไร่ จ.สตูล ให้ปลูกป่าทดแทน 20 เท่า พื้นที่ เกือบ 232ไร่ ดันเป็นเส้นทางแหล่งท่องเที่ยวเชิงอนุรักษ์
วันที่ 1 พฤศจิกายน 2565 น.ส.ทิพานัน ศิริชนะ รองโฆษกประจําสํานักนายกรัฐมนตรี กล่าวว่า ที่ประชุมคณะรัฐมนตรีวันที่ 1 พฤศจิกายน 2565 มีมติเห็นชอบผ่อนผันยกเว้นการปฏิบัติตามมติคณะรัฐมนตรีเพื่อการขออนุญาตใช้พื้นที่ป่าชายเลนขององค์การบริหารส่วนจังหวัดสตูล ท้องที่ตําบลคลองขุด อําเภอเมืองสตูล จังหวัดสตูล 11 ไร่ 2 งาน 40 ตรว เพื่อดําเนินโครงการก่อสร้างถนนสายบ้านเขาจีน-บ้านโคกพยอม ตําลคลองขุด อําเภอเมืองสตูล จังหวัดสตูล ตามที่กระทรวงมหาดไทยเสนอมา
"ซึ่งถนนเส้นทางดังกล่าว ประชาชนใช้สัญจรไปมา เนื่องจากเป็นเส้นทางลัดดั้งเดิม ที่มีมาก่อนปี 2521 ต่อมาได้มีการโอนมาที่กรมทางหลวงชนบท ก่อนที่จะโอนมาที่ องค์กรปกครองส่วนท้องถิ่น เทศบาลคลองขุด ซึ่งได้มีแผนสร้างถนนเพิ่มเติม เป็นถนนลาดยาง ผิวทางแอสฟัลต์ ระยะทาง 578 เมตร จากระยะทางรวมระยะทางทั้งหมด 1,546 เมตร ซึ่งเมื่อได้มีการสํารวจพื้นที่โครงการแล้วพบว่า มีสภาพเป็นถนนลูกรังที่ไม่มีสภาพเป็นป่าชายเลน แต่อยู่ในเขตป่าชายเลน ตามมติครม. 15.ธ.ค.2530 , 23 ก.ค. 2534 , 22 ส.ค. 43 และ 17 ต.ค. 43 จึงต้องเสนอขออนุญาตใช้พื้นที่ป่าชายเลนดังกล่าว" น.ส. ทิพานัน กล่าว
น.ส. ทิพานัน กล่าวว่า การขออนุญาติสร้างได้มีการจัดทํา EIA แล้ว และผ่านการเห็นชอบรายงาน EIA ของโครงการแล้วเมื่อวันที่ 1 กพ 62 ที่ผ่านมาแล้ว รวมถึงทางองค์การบริหารส่วนจังหวัดสตูลจะดําเนินการปลูกป่าชายเลนทดแทน จํานวน 20 เท่า ของพื้นที่ดังกล่าว หรือคิดเป็นเนื้อที่ 231.9 ไร่ ด้วย
น.ส.ทิพานัน กล่าวว่า โครงการปรับปรุงนี้จะช่วยรองรับการเดินทางของนักท่องเที่ยว และเพิ่มโอกาสของการขยายฐานเศรษฐกิจในพื้นที่เทศบาลตกบลคลองขุด และเทศบาลเมืองสตูล รวมทั้งช่วยกระตุ้นให้เกิดการพัฒนาเศรษฐกิจฐานรากที่มั่นคงและยั่งยืน โดยมีแผนดําเนินโครงการปรับปรุงภูมิทัศน์แหล่งท่องเที่ยว ถ้ําเขาจีน รวมถึงการพัฒนาแหล่งท่องเที่ยวเชิงอนุรักษ์ทรัพยากรธรรมชาติ และสิ่งแวดล้อม ซึ่งจะก่อให้เกิดการสร้างงาน สร้างรายได้ให้กับคนในหมู่บ้านและชุมชนในอนาคตได้
รัฐบาลไทย-ข่าวทำเนียบรัฐบาล-ส่งออกไทย 7 เดือนแรกปี 65 โต 11.5% ขยายตัวบวก 17 เดือนต่อเนื่อง รัฐเร่งจับมือเอกชนเพิ่มแผนงาน - กิจกรรม สร้างรายได้เข้าประเทศ
วันพุธที่ 31 สิงหาคม 2565
ส่งออกไทย 7 เดือนแรกปี 65 โต 11.5% ขยายตัวบวก 17 เดือนต่อเนื่อง รัฐเร่งจับมือเอกชนเพิ่มแผนงาน - กิจกรรม สร้างรายได้เข้าประเทศ
.....
กระทรวงพาณิชย์ เผยเรื่องน่ายินดีที่การส่งออกไทยเดือน ก.ค. 65 ยังคงขยายตัวต่อเนื่องที่ 4.3% มีมูลค่า 23,629.3 ล้านเหรียญสหรัฐ นับเป็นการขยายตัวบวกติดต่อกันเป็นเดือนที่ 17 ขณะที่ยอดรวม 7 เดือนแรกของปี 65 มีมูลค่าถึง 172,814.1 ล้านเหรียญสหรัฐ เพิ่ม 11.5% โดยสาเหตุหลักมาจากความต้องการอาหารทั่วโลก สินค้าเกษตร - อาหาร จึงยังส่งออกได้ดี/ การผ่อนคลายมาตรการควบคุมโควิด/ การผ่อนคลายประเทศให้มีการท่องเที่ยว/ ค่าเงินบาทอ่อนค่า ฯลฯ
.
10 ตลาดส่งออกที่ขยายตัวได้ดี ได้แก่ เกาหลีใต้ ตะวันออกกลาง แคนาดา กลุ่ม CLMV อาเซียน (5 ประเทศ) เอเชียใต้ ทวีปออสเตรเลีย สหราชอาณาจักร สหภาพยุโรป และสหรัฐฯ ส่วนการส่งออกชายแดน 4 ประเทศ (มาเลเซีย เมียนมา สปป.ลาว กัมพูชา) รวม 7 เดือน มีมูลค่า 376,074 ล้านบาท เพิ่ม 19.9%
.
สําหรับช่วง 5 เดือนสุดท้ายของปีนี้ กระทรวงพาณิชย์จะเดินหน้าจับมือกับภาคเอกชนร่วมแก้ปัญหาและเพิ่มแผนส่งออก - กิจกรรมต่าง ๆ ให้มากขึ้น พร้อมติดตามผลและเร่งรัดการดําเนินกิจกรรม เพื่อสร้างรายได้เข้าประเทศให้ได้มากที่สุด
#ไทยคู่ฟ้า#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-ปลัด สธ.วางศิลาฤกษ์อาคารผู้ป่วยนอกและอุบัติเหตุ รพ.สงขลา รองรับการเป็น “รพ.แห่งเทคโนโลยีและนวัตกรรมสุขภาพ”
วันพุธที่ 14 กันยายน 2565
ปลัด สธ.วางศิลาฤกษ์อาคารผู้ป่วยนอกและอุบัติเหตุ รพ.สงขลา รองรับการเป็น “รพ.แห่งเทคโนโลยีและนวัตกรรมสุขภาพ”
ปลัดกระทรวงสาธารณสุข วางศิลาฤกษ์อาคารผู้ป่วยนอกและอุบัติเหตุ 9 ชั้น โรงพยาบาลสงขลา เพื่อให้บริการงานอุบัติเหตุฉุกเฉิน คลินิกเฉพาะทาง และอายุรกรรมทั่วไป รองรับการเป็น “โรงพยาบาลแห่งเทคโนโลยีและนวัตกรรมสุขภาพ” เพื่อชาวสงขลา
วันนี้ (14กันยายน2565)ที่ โรงพยาบาลสงขลา จังหวัดสงขลา นายแพทย์เกียรติภูมิ วงศ์รจิต ปลัดกระทรวงสาธารณสุข เป็นประธานในพิธีบวงสรวงและวางศิลาฤกษ์อาคารผู้ป่วยนอกและอุบัติเหตุ9ชั้น โดยมี นายวงศกร นุ่นชูคันธ์ รองผู้ว่าราชการจังหวัดสงขลา นายแพทย์สุเทพ เพชรมาก หัวหน้าผู้ตรวจราชการกระทรวงสาธารณสุข นายแพทย์พงเกษม ไข่มุกด์ ผู้ตรวจราชการกระทรวงสาธารณสุข เขตสุขภาพที่9และคณะผู้บริหารกระทรวงสาธารณสุข ร่วมพิธี
นายแพทย์เกียรติภูมิ กล่าวว่า โรงพยาบาลสงขลามีผู้ป่วยนอกเข้ารับบริการเฉลี่ยวันละ2,438ราย ผู้ป่วยในเฉลี่ยวันละ445ราย ได้มุ่งพัฒนาระบบการบริการอย่างต่อเนื่องเพื่อให้ประชาชนในพื้นที่และใกล้เคียงได้รับความสะดวก ลดความแออัดในการรับบริการจากแพทย์ผู้เชี่ยวชาญเฉพาะด้านครบทุกสาขา โดยก่อสร้างอาคารผู้ป่วยนอกและอุบัติเหตุ เป็นอาคาร9ชั้น พื้นที่ใช้สอยประมาณ21,652ตารางเมตร โครงสร้างอาคารต้านแผ่นดินไหวได้มีความทันสมัยมากที่สุดในจังหวัดสงขลา สําหรับให้บริการผู้ป่วยอุบัติเหตุและฉุกเฉินที่มีแนวโน้มเพิ่มขึ้น ซึ่งจากสถิติผู้ป่วยอุบัติเหตุฉุกเฉินปี2561 - 2563รวมถึงผู้ป่วยที่รับส่งต่อจากโรงพยาบาลชุมชนในเครือข่ายและผู้ป่วยที่ต้องส่งต่อไปโรงพยาบาลศูนย์ เฉลี่ย81,000รายต่อปี
สําหรับชั้นที่2ถึงชั้นที่6จะเปิดให้บริการคลินิกผู้ป่วยนอก ได้แก่ คลินิกอายุรกรรมทั่วไป อายุรกรรมเฉพาะทางศัลยกรรม ศัลยกรรมออร์โธปิดิกส์ เด็ก สูติ – นรีเวชกรรม คลินิกตา หู คอ จมูก จิตเวช ทันตกรรม และเวชกรรม ส่วนชั้นที่7ถึง9เป็นสํานักงาน ภารกิจด้านอํานวยการ และในอนาคตจะขยายการให้บริการคลินิกนอกเวลาเฉพาะทางพรีเมียม เพื่อลดความแออัดในการรับบริการเวลาราชการ ทั้งนี้ เพื่อให้ประชาชนได้รับบริการด้านการแพทย์ที่ทันสมัยและมีประสิทธิภาพ รองรับการเป็น “โรงพยาบาลแห่งเทคโนโลยีและนวัตกรรมสุขภาพ” เพื่อชาวสงขลาต่อไป
****************************************** 14กันยายน2565
รัฐบาลไทย-ข่าวทำเนียบรัฐบาล-“เฉลิมชัย” เตรียมพบหารือรัฐมนตรีเกษตรฯ.ซาอุดีอาระเบียพรุ่งนี้ มุ่งขยายความร่วมมือด้านการเกษตรทุกมิติ
วันพฤหัสบดีที่ 29 กันยายน 2565
“เฉลิมชัย” เตรียมพบหารือรัฐมนตรีเกษตรฯ.ซาอุดีอาระเบียพรุ่งนี้ มุ่งขยายความร่วมมือด้านการเกษตรทุกมิติ
“เฉลิมชัย” เตรียมพบหารือรัฐมนตรีเกษตรฯ.ซาอุดีอาระเบียพรุ่งนี้ มุ่งขยายความร่วมมือด้านการเกษตรทุกมิติ
รายงานข่าวจากกระทรวงเกษตรและสหกรณ์ เปิดเผยวันนี้ถึงการเตรียมความพร้อมในการให้การต้อนรับ นายอับดุลเราะห์มาน บิน อับดุลมุห์สิน อัลฟัฎลี รัฐมนตรีว่าการกระทรวงสิ่งแวดล้อม น้ํา และการเกษตร แห่งราชอาณาจักรซาอุดีอาระเบีย และคณะ ในโอกาสเดินทางเยือนประเทศไทยอย่างเป็นทางการในฐานะแขกของกระทรวงเกษตรและสหกรณ์ ระหว่างวันที่ 29 กันยายน - 2 ตุลาคม นี้ ว่า ดร.เฉลิมชัย ศรีอ่อน รัฐมนตรีว่าการกระทรวงเกษตรและสหกรณ์ ได้สั่งการให้ทุกหน่วยงานที่เกี่ยวข้องเตรียมความพร้อมที่จะให้การต้อนรับรัฐมนตรีว่าการกระทรวงสิ่งแวดล้อม น้ํา และการเกษตรแห่งราชอาณาจักรซาอุดีอาระเบีย และคณะ อย่างเต็มที่ ซึ่งการเดินทางเยือนประเทศไทยในครั้งนี้ ถือเป็นการเดินทางอย่างเป็นทางการครั้งแรกของคณะซาอุดีอาระเบีย เป็นผลมาจากการเดินทางเยือนซาอุดิอาระเบียของกระทรวงเกษตรและสหกรณ์โดย ดร.เฉลิมชัย ศรีอ่อน รัฐมนตรีว่าการกระทรวงเกษตรและสหกรณ์ ได้มอบหมายให้นายอลงกรณ์ พลบุตร ที่ปรึกษารัฐมนตรีว่าการกระทรวงเกษตรและสหกรณ์ เป็นหัวหน้าคณะผู้แทนของกระทรวงเกษตรและสหกรณ์เดินทางเยือนซาอุดีอาระเบียระหว่างวันที่ 15-19 พฤษภาคมร่วมกับคณะของรัฐบาลและภาคเอกชนโดยการนําของนายดอน ปรมัติถ์วินัย รองนายกรัฐมนตรีและรัฐมนตรีว่าการกระทรวงการต่างประเทศ
ทั้งนี้ ดร.เฉลิมชัย ศรีอ่อน รัฐมนตรีว่าการกระทรวงเกษตรและสหกรณ์จะมีการหารือกับนายอับดุลเราะห์มาน บิน อับดุลมุห์สิน อัลฟัฎลี รัฐมนตรีว่าการกระทรวงสิ่งแวดล้อม น้ํา และการเกษตร แห่งราชอาณาจักรซาอุดีอาระเบีย ในวันที่30กันยายนที่กระทรวงเกษตรฯ.เพื่อขยายความร่วมมือด้านการเกษตรระหว่าง2ประเทศรวมทั้งประเด็นสําคัญอื่นๆอาทิ การส่งออกสินค้าปศุสัตว์ การส่งออกสินค้าประมง และความร่วมมือระหว่างภาคเอกชน เป็นต้น ยังมีการนําคณพซาอุดิอาระเบียเดินทางศึกษาดูงาน ณ โรงงานแปรรูปอาหารที่ได้รับมาตรฐานฮาลาล เพื่อเป็นการสร้างความเชื่อมั่นในศักยภาพด้านการผลิต และคุณภาพอาหารฮาลาลของไทย.
รัฐบาลไทย-ข่าวทำเนียบรัฐบาล-กรมสรรพากรเตือนอย่าหลงเชื่อมิจฉาชีพแอบอ้างเป็นเจ้าหน้าที่สรรพากรลวงให้กรอกข้อมูลทางเว็บไซต์ปลอมแล้วเอาไปถอนเงินเกลี้ยงบัญชี
วันอาทิตย์ที่ 4 กันยายน 2565
กรมสรรพากรเตือนอย่าหลงเชื่อมิจฉาชีพแอบอ้างเป็นเจ้าหน้าที่สรรพากรลวงให้กรอกข้อมูลทางเว็บไซต์ปลอมแล้วเอาไปถอนเงินเกลี้ยงบัญชี
ขณะนี้มีมิจฉาชีพแอบอ้างเป็นเจ้าหน้าที่สรรพากรหลอกลวงผู้เสียภาษีด้วยวิธีการต่างๆ เช่น โทรศัพท์ถามข้อมูลผู้เสียภาษีเบื้องต้น และจะดําเนินการคืนภาษีให้ โดยส่ง url เว็บไซต์ปลอมที่มีหน้าตาเหมือนเว็บไซต์ของกรมสรรพากรให้เข้าไปลงทะเบียน
นายลวรณ แสงสนิท อธิบดีกรมสรรพากร เปิดเผยว่า “ขณะนี้มีมิจฉาชีพแอบอ้างเป็นเจ้าหน้าที่สรรพากรหลอกลวงผู้เสียภาษีด้วยวิธีการต่างๆ เช่น โทรศัพท์ถามข้อมูลผู้เสียภาษีเบื้องต้น และจะดําเนินการคืนภาษีให้ โดยส่ง url เว็บไซต์ปลอมที่มีหน้าตาเหมือนเว็บไซต์ของกรมสรรพากรให้เข้าไปลงทะเบียน และเมื่อหลงเชื่อกดขอคืนเงินภาษีในเว็บไซต์ดังกล่าว หรือส่ง sms หรือ อีเมลถึงผู้เสียภาษีแจ้งว่า กรมสรรพากรได้โอนเงินคืนภาษีเข้าบัญชีธนาคารทางอินเทอร์เน็ตของผู้เสียภาษี โดยมีเงื่อนไขให้กดลิ้งค์ปลอม หรือให้ส่ง otp 6 หลัก และหลอกลวงว่าเงินภาษีจะถูกโอนเข้าบัญชีของผู้เสียภาษีภายใน 1 - 2 วันทําการ กรมสรรพากรขอแนะนําว่าเมื่อท่านได้รับการติดต่อจากเจ้าหน้าที่ของสรรพากรทุกครั้ง ควรตรวจสอบจากเบอร์กลางของหน่วยงานกรมสรรพากร และ ศูนย์สารนิเทศสรรพากร (RD Intelligence Center) โทร.1161 โดยขอย้ําว่ากรมสรรพากรไม่มีนโยบายคืนภาษีผ่านการดําเนินการทางโทรศัพท์ จะดําเนินการจ่ายคืนผ่าน พร้อมเพย์ หรือเช็คธนาคารกรุงไทย จํากัด สําหรับกรณี ข้อความรหัสตัวเลข 3-6 ตัว (รหัส OTP)ที่ส่งมายังเครื่องของท่าน หากท่านไม่ทราบที่มาที่ไปไม่ควรแจ้งให้ผู้อื่นทราบ รวมทั้งขอยืนยันว่า sms หรืออีเมลดังกล่าวเป็น ของปลอม โปรดอย่าหลงเชื่อและทําตามเป็นอันขาดอาจจะทําให้ท่านต้องสูญเสียทรัพย์สินหรือเกิดความเสียหายได้”
นายลวรณ แสงสนิท อธิบดีกรมสรรพากร กล่าวเพิ่มเติมว่า “ขอให้ผู้ประกอบการทั้งบุคคลธรรมดา และนิติบุคคล ก่อนกดลิ้งค์ใดๆ ในการติดต่อกับกรมสรรพากร ควรตรวจสอบตัวสะกด url เว็บไซต์ต่างๆ ในช่องเว็บเบราว์เซอร์ ว่าถูกต้องตรงตามจริงหรือไม่ ซึ่งเว็บไซต์จริงของกรมสรรพากร คือ https://www.rd.go.th เท่านั้น”
หากมีข้อสงสัยสอบถามข้อมูลเพิ่มเติมได้ที่สํานักงานสรรพากรทุกแห่งทั่วประเทศ หรือ ศูนย์สารนิเทศสรรพากร (RD Intelligence Center) โทร.1161
กรมสรรพากร เต็มที่ เต็มใจ ให้ประชาชน
สํานักงานเลขานุการกรม
เลขที่ 90 ซอยพหลโยธิน 7 ถนนพหลโยธิน แขวงพญาไท เขตพญาไท กรุงเทพฯ 10400 โทร. 0 2272 9529-30 โทรสาร 0 2617 3324
หรือศูนย์สารนิเทศสรรพากร 1161 (RD Intelligence Center)
รัฐบาลไทย-ข่าวทำเนียบรัฐบาล-อุปทูต สถานเอกอัครราชทูตสาธารณรัฐแอฟริกาใต้ประจำประเทศไทย เข้าเยี่ยมคารวะรัฐมนตรีว่าการกระทรวงวัฒนธรรม
วันพุธที่ 19 ตุลาคม 2565
อุปทูต สถานเอกอัครราชทูตสาธารณรัฐแอฟริกาใต้ประจําประเทศไทย เข้าเยี่ยมคารวะรัฐมนตรีว่าการกระทรวงวัฒนธรรม
อุปทูต สถานเอกอัครราชทูตสาธารณรัฐแอฟริกาใต้ประจําประเทศไทย เข้าเยี่ยมคารวะรัฐมนตรีว่าการกระทรวงวัฒนธรรม
อุปทูต สถานเอกอัครราชทูตสาธารณรัฐแอฟริกาใต้ประจําประเทศไทย เข้าเยี่ยมคารวะรัฐมนตรีว่าการกระทรวงวัฒนธรรม
วันที่ 19 ตุลาคม 2565 นางโธเบก้า ดลามินี (Ms. Thobeka Dlamini) อุปทูต สถานเอกอัครราชทูตสาธารณรัฐแอฟริกาใต้ประจําประเทศไทย และคณะ เข้าเยี่ยมคารวะ นายอิทธิพล คุณปลื้ม รัฐมนตรีว่าการกระทรวงวัฒนธรรม และหารือความร่วมมือด้านวัฒนธรรมระหว่างไทยและแอฟริกาใต้ โดยมี นางยุถิกา อิศรางกูร ณ อยุธยา รองปลัดกระทรวงวัฒนธรรม และเจ้าหน้าที่ที่เกี่ยวข้องเข้าร่วม ณ ห้องรับรอง ชั้น ๗ อาคารวัฒนธรรมวิศิษฏ์ กระทรวงวัฒนธรรม
รัฐบาลไทย-ข่าวทำเนียบรัฐบาล-ศ.(พิเศษ) ดร.เอนก พร้อมด้วยคณะผู้บริหาร อว. ร่วมพิธีทำบุญตักบาตรพระสงฆ์ถวายพระราชกุศล และพิธีถวายสัตย์ปฏิญาณ
วันจันทร์ที่ 5 กันยายน 2565
ศ.(พิเศษ) ดร.เอนก พร้อมด้วยคณะผู้บริหาร อว. ร่วมพิธีทําบุญตักบาตรพระสงฆ์ถวายพระราชกุศล และพิธีถวายสัตย์ปฏิญาณ
ศ.(พิเศษ) ดร.เอนก พร้อมด้วยคณะผู้บริหาร อว. ร่วมพิธีทําบุญตักบาตรพระสงฆ์ถวายพระราชกุศล และพิธีถวายสัตย์ปฏิญาณ
(28 กรกฎาคม 2565) ศ.(พิเศษ) ดร.เอนก เหล่าธรรมทัศน์ รัฐมนตรีว่าการกระทรวงการอุดมศึกษา วิทยาศาสตร์ วิจัยและนวัตกรรม (รมว.อว.) พร้อมด้วย ศ.ดร.นพ.สิริฤกษ์ ทรงศิวิไล ปลัดกระทรวงการอุดมศึกษาฯ และคณะผู้บริหาร อว. ร่วมพิธีทําบุญตักบาตรพระสงฆ์ถวายพระราชกุศล และพิธีถวายสัตย์ปฏิญาณเพื่อเป็นข้าราชการที่ดีและพลังของแผ่นดิน พร้อมลงนามถวายพระพร เนื่องในโอกาสวันเฉลิมพระชนมพรรษาพระบาทสมเด็จพระพระเจ้าอยู่หัว 28 กรกฎาคม 2565 ภายใต้มาตรการด้านสาธารณสุขในการป้องกันการแพร่ระบาดของโรคติดเชื้อไวรัสโคโรนา 2019 โดยมี พล.อ.ประยุทธ์ จันทร์โอชา นายกรัฐมนตรี เป็นประธานในพิธี ณ บริเวณท้องสนามหลวง
รัฐบาลไทย-ข่าวทำเนียบรัฐบาล-ก.อุตสาหกรรม ผนึกภาครัฐ-เอกชน ลงพื้นที่กรุงเก่า มอบถุงยังชีพช่วยเหลือประชาชนได้รับผลกระทบน้ำท่วม
วันพุธที่ 2 พฤศจิกายน 2565
ก.อุตสาหกรรม ผนึกภาครัฐ-เอกชน ลงพื้นที่กรุงเก่า มอบถุงยังชีพช่วยเหลือประชาชนได้รับผลกระทบน้ําท่วม
ก.อุตสาหกรรม ผนึกภาครัฐ-เอกชน ลงพื้นที่กรุงเก่า มอบถุงยังชีพช่วยเหลือประชาชนได้รับผลกระทบน้ําท่วม
จังหวัดพระนครศรีอยุธยา : 1 พฤศจิกายน 2565 นายเดชา จาตุธนานันท์ ผู้ตรวจราชการกระทรวงอุตสาหกรรม นําทีมผู้บริหารและข้าราชการกระทรวงอุตสาหกรรม ลงพื้นที่จังหวัดพระนครศรีอยุธยานําสิ่งของอุปโภค บริโภค และอุปกรณ์ทําความสะอาดบ้านเรือน ตลอดจนของใช้ที่จําเป็น จัดเป็นถุงยังชีพ จํานวน 2,100 ชุด มอบให้พื้นที่ตําบลสามกอ จํานวน 1,000 ชุด และตําบลลาดงา จํานวน 1,100 ชุด เพื่อช่วยเหลือและบรรเทาความเดือดร้อนให้กับประชาชนที่ได้รับผลกระทบจากอุทกภัย ภายใต้กิจกรรม "อุตสาหกรรมรวมใจ ช่วยพี่น้องชาวไทย" โดยมีนายกกชัย ฉายรัศมีกุล รองผู้ว่าราชการจังหวัดพระนครศรีอยุธยา นายตวงพร โพธิ์ทอง นายกเทศมนตรี ตําบลสามกอ นายภัทรชัย หาญวิศิษฎ์ ปลัดอาวุโส อําเภอเสนา นายธีระ แก้วพิมล อุตสาหกรรมจังหวัดพระนครศรีอยุธยา อํานวยความสะดวกลงพื้นที่ โอกาสนี้ นายเตมีย์ พันธุวงค์ราช ผู้อํานวยการกองตรวจราชการ นางสาวสุนีย์ โสภณ ผู้อํานวยการกองบริหารทรัพยากรบุคคล นายณัฏฐพงษ์ จุลาเกตุโพธิชัย ผู้อํานวยการกองพัฒนาอุตสาหกรรมเชิงนิเวศ และนายประทีป เอ่งฉ้วน รองผู้ว่าการการนิคมอุตสาหกรรมแห่งประเทศไทย ร่วมลงพื้นที่ด้วย
กระทรวงอุตสาหกรรม มีความห่วงใยในความเป็นอยู่ของประชาชนชาวอยุธยาเป็นอย่างยิ่งที่กําลังประสบอุทกภัยอย่างรุนแรงมาเป็นเวลานานในหลายพื้นที่ อันเนื่องมาจากพายุโซนร้อน “มู่หลาน” "หมาอ๊อน" และ “โนรู” ที่พัดเข้าประเทศไทย ตั้งแต่ช่วงเดือนสิงหาคมเป็นต้นมา ทําให้เกิดฝนตกหนักจนมีมวลน้ําปริมาณมาก ไหลบ่าเข้าท่วมบ้านเรือน และพื้นที่ทําการเกษตรครอบคลุมพื้นที่หลายอําเภอในจังหวัดพระนครศรีอยุธยา โดยจังหวัดได้มีการประกาศเป็นเขตพื้นที่ประสบสาธารณภัย/เขตการให้ความช่วยเหลือผู้ประสบภัยพิบัติกรณีฉุกเฉิน (อุทกภัย) เพื่อให้การช่วยเหลือและเร่งฟื้นฟูให้ประชาชนสามารถกลับมาดํารงชีวิตได้ดังเดิม
กระทรวงอุตสาหกรรม พร้อมเดินเคียงข้างพี่น้องประชาชน เพื่อช่วยเหลือและบรรเทาความเดือนร้อน สามารถฟันฝ่ากับอุปสรรคทั้งหลายโดยไม่ทอดทิ้งใครไว้ข้างหลัง
รัฐบาลไทย-ข่าวทำเนียบรัฐบาล-บขส. เตรียมเสนอบอร์ดพิจารณาแผนจัดหารถโดยสารพลังงานทางเลือก สิ้นเดือน ก.ย. นี้ หากเห็นชอบ พร้อมเดินหน้าโครงการต่อทันที
วันจันทร์ที่ 19 กันยายน 2565
บขส. เตรียมเสนอบอร์ดพิจารณาแผนจัดหารถโดยสารพลังงานทางเลือก สิ้นเดือน ก.ย. นี้ หากเห็นชอบ พร้อมเดินหน้าโครงการต่อทันที
.....
นายสัญลักข์ ปัญวัฒนลิขิต กรรมการผู้จัดการใหญ่ บริษัท ขนส่ง จํากัด กระทรวงคมนาคมเปิดเผยว่า บริษัท ขนส่ง จํากัด (บขส.) เตรียมเสนอที่ประชุมคณะกรรมการ (บอร์ด) บขส. ในวันที่ 30 กันยายน 2565 พิจารณาขอความเห็นชอบการจัดหารถโดยสารพลังงานทางเลือก (รถโดยสารขนาดเล็ก ขนาด 21 - 30 ที่นั่ง) เส้นทางเดินรถ 5 เส้นทาง กรอบวงเงินโดยประมาณไม่เกิน 800 ล้านบาท ระยะเวลา 5 ปี ซึ่งหากได้รับความเห็นชอบ บขส. จะจัดทําเอกสารประกวดราคา (TOR) เพื่อกําหนดราคากลาง ก่อนเปิดประมูลอิเล็กทรอนิกส์ (e-bidding) โดยกระบวนการทั้งหมดคาดว่าจะใช้เวลาดําเนินการ 6 - 8 เดือน มีกําหนดส่งมอบรถในปี 2566
กรรมการผู้จัดการใหญ่ บขส. กล่าวด้วยว่า โครงการจัดหารถโดยสารพลังงานทางเลือกเป็นอีกหนึ่งโครงการสําคัญที่ บขส. อยู่ระหว่างดําเนินการขับเคลื่อนเพื่อให้สอดคล้องกับนโยบายของ นายศักดิ์สยาม ชิดชอบ รัฐมนตรีว่าการกระทรวงคมนาคม ในการขับเคลื่อนและพัฒนารถโดยสารพลังงานไฟฟ้า เพื่อยกระดับการเดินทางให้ปลอดภัย เป็นมิตรกับสิ่งแวดล้อม ลดค่าใช้จ่ายน้ํามันเชื้อเพลิง รวมถึงเพิ่มความสะดวกสบาย และเพิ่มความสุขในการเดินทางให้กับผู้ใช้บริการ สําหรับการจัดหารถโดยสารพลังงานทางเลือก (รถโดยสารขนาดเล็ก ขนาด 21 - 30 ที่นั่ง) เบื้องต้นจะใช้รูปแบบเช่า/จ้างวิ่งตามกิโลเมตรทําการ สัญญา 5 ปี วิ่งให้บริการในระยะทางไม่เกิน 300 กิโลเมตร ใน 5 เส้นทาง ได้แก่ หมอชิต - สระบุรี 10 คัน รังสิต - มหาวิทยาลัยบูรพา 8 คัน รังสิต - แหลมฉบัง 12 คัน รังสิต - นิคมอุตสาหกรรมบ่อวิน 12 คัน และเส้นทาง รังสิต - มาบตาพุด - ระยอง 12 คัน รวม 54 คัน
รัฐบาลไทย-ข่าวทำเนียบรัฐบาล-“ดีอีเอส” ร่วมเปิดต้นแบบสถานีอัจฉริยะ 5G ในสถานีกลางกรุงเทพอภิวัฒน์
วันเสาร์ที่ 22 ตุลาคม 2565
“ดีอีเอส” ร่วมเปิดต้นแบบสถานีอัจฉริยะ 5G ในสถานีกลางกรุงเทพอภิวัฒน์
“ดีอีเอส” ร่วมเปิดต้นแบบสถานีอัจฉริยะ 5G ในสถานีกลางกรุงเทพอภิวัฒน์
21ตุลาคม2565ดร.สุกันยาณียะวิญชาญผู้ตรวจราชการกระทรวงดิจิทัลเพื่อเศรษฐกิจและสังคมร่วมพิธีเปิดต้นแบบสถานีอัจฉริยะ5G (5G Smart Station)แห่งแรกในไทยและอาเซียนโดยมีพล.อ.ประวิตรวงษ์สุวรรณรองนายกรัฐมนตรีเป็นเป็นประธานพิธีเปิดโครงการดงกล่าวซึ่งจัดโดยการรถไฟแห่งประเทศไทยร่วมกับกระทรวงดิจิทัลเพื่อเศรษฐกิจและสังคมและบมจ.ทรูคอร์ปอเรชั่นดึงเทคโนโลยี5Gยกระดับการให้บริการประชาชนณสถานีกลางกรุงเทพอภิวัฒน์(สถานีกลางบางซื่อ)
**************
รัฐบาลไทย-ข่าวทำเนียบรัฐบาล-รัฐบาลวางแนวทางเร่งบำบัดฟื้นฟูผู้ติดยาเสพติดในชุมชน
วันอังคารที่ 25 ตุลาคม 2565
รัฐบาลวางแนวทางเร่งบําบัดฟื้นฟูผู้ติดยาเสพติดในชุมชน
วันจันทร์ที่ 24 ตุลาคม 2565
รัฐบาลวางแนวทางเร่งบําบัดฟื้นฟูผู้ติดยาเสพติดในชุมชน
ต่อจากนี้ไป ขอเชิญรับฟังไทยคู่ฟ้า
รัฐบาลเดินหน้าเพิ่มความปลอดภัยแก่สังคม
โดยเร่งค้นหาผู้ใช้ยาเสพติดในชุมชนเพื่อส่งเข้าสู่กระบวนการบําบัดฟื้นฟู แบ่งเป็น 3 กลุ่ม ได้แก่ กลุ่มสีแดง คือ
ผู้ติดยา จะรักษาแบบผู้ป่วยใน ที่สถานพยาบาลสังกัดกรมสุขภาพจิต กรมการแพทย์ หรือสถานฟื้นฟูระยะยาว
กลุ่มสีเหลือง คือ ผู้เสพยา จะรักษาแบบผู้ป่วยนอก หรือผู้ป่วยในระยะสั้น ที่ รพ.ศูนย์ รพ.ทั่วไป หรือ
รพ.ชุมชน และกลุ่มสีเขียว คือ ผู้ใช้ยาเสพติด ให้มีการบําบัดโดยใช้ชุมชนเป็นฐาน ทั้งนี้
จะเร่งขึ้นทะเบียนศูนย์คัดกรองและศูนย์ฟื้นฟูสภาพทางสังคม ให้ครอบคลุมทุกตําบล
จัดตั้งหอผู้ป่วยในจิตเวชและยาเสพติดใน รพ.ศูนย์ และรพ.ทั่วไปให้ครบทุกแห่ง
ส่วนในรพ.ชุมชนให้มีกลุ่มงานหรือหน่วยงานดูแลผู้ป่วยจิตเวชและยาเสพติดให้ครบทุกแห่ง
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี